PressReader - Weg! Ry & Sleep: 2018-12-01 - Mê-ê-ên­se, maar dis lek­ker
Mê-ê-ên­se, maar dis lek­ker
Weg! Ry & Sleep - 2018-12-01 - KAMPKOS -
Rek die lek­ker­te van ’n lams­boud oor die ko­le uit tot die vol­gen­de dag wan­neer jy koue sky­fies lam saam met ma­yon­nai­se en bosbessiesous (re­sep op vo­ri­ge blad ) op ’n roos­ter­koek eet. Daar­om is dit ’n slim plan om die vark­boud op bl. 101 én lam gaar te maak, selfs al dink jy ook dis te veel vleis vir die Kers­ta­fel.
1 lams­boud van 1,5 kg, ont­been ’n hand vol vars pie­ter­sie­lie, fyn­ge­kap ’n klein hand vol vars o­ri­ga­num, fyn­ge­kap 1 tak­kie vars roos­ma­ryn, blaar­tjies af­ge­stroop en fyn­ge­kap 2 tak­kies ment, fyn­ge­kap ½ kop­pie o­lyf­o­lie 4 knof­fel­hui­sies, fyn­ge­ras­per sap en ge­ras­per­de skil van 1 suur­le­moen 3 eet­le­pels wit­wyn­a­syn sout en swart­pe­per na smaak
1 Vlek die lams­boud met ’n skerp mes so­dat dit plat en min of meer o­ral ewe dik op die roos­ter kan lê. As jy twy­fel, vra jou slag­ter. 2 Meng die pie­ter­sie­lie, o­ri­ga­num, roos­ma­ryn en ment saam, en roer dan die o­lyf­o­lie, knof­fel en suur­le­moen­skil daar­by in. Vryf die vleis o­ral­oor in met die meng­sel en sit dit dan in ’n groot bak of plas­tiek­sak. Drup die suur­le­moen­sap en a­syn oor en laat die vleis oor­nag in die ys­kas ma­ri­neer óf v­ries dit om saam te neem kamp­plek toe.
3 Haal die vleis voor jy dit gaan braai uit die ys­kas en laat dit een­kant staan om ka­mer­tem­pe­ra­tuur te be­reik. Geur die vleis o­ral­oor met sout en swart­pe­per.
4 Braai die boud vir 5 mi­nu­te met die vel­kant na on­der oor warm ko­le – dit moet mooi bros en goud­bruin wees. Draai die boud om en roos­ter dit vir nog 10 mi­nu­te (as jy van jou vleis pienk hou – as jy dit gaar­der ver­kies, braai dit vir nog ’n paar mi­nu­te tot dit gaar is na jou smaak). Haal die vleis van die ko­le af.
5 Draai die boud in foe­lie toe en laat dit vir 15 mi­nu­te een­kant rus voor­dat jy dit sny – so­doen­de maak jy se­ker die vleis­sap loop nie uit as jy die vleis sny nie. As die vleis plek-plek nog te pienk is vir jou, maak dit weer ef­fens skrik oor die ko­le.
Weg Ry & Sleep sê As dit nie vir jou moont­lik is om vars kruie te ge­bruik nie, ver­vang al die groen kruie in die re­sep met 1 fles­sie ge­koop­te pes­to.
Ge­braai­de lams­boud met ’n kruiemarinade